Document ID: 32005R2152

ΚΑΝΟΝΙΣΜΌΣ (ΕΚ) αριθ. 2152/2005 ΤΗΣ ΕΠΙΤΡΟΠΉΣ
της 23ης Δεκεμβρίου 2005
για την τροποποίηση του κανονισμού (ΕΚ) αριθ. 327/98 σχετικά με το άνοιγμα και τον τρόπο διαχείρισης ορισμένων δασμολογικών ποσοστώσεων εισαγωγής ρυζιού και θραυσμάτων ρυζιού, καθώς και του κανονισμού (ΕΚ) αριθ. 1549/2004 για παρέκκλιση από τον κανονισμό (ΕΚ) αριθ. 1785/2003 του Συμβουλίου, σχετικά με το καθεστώς εισαγωγής ρυζιού και για καθορισμό ειδικών μεταβατικών κανόνων που έχουν εφαρμογή κατά τις εισαγωγές ρυζιού Basmati
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1785/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση αγοράς του ρυζιού (1), και ιδίως το άρθρο 10 παράγραφος 2 και το άρθρο 11 παράγραφος 4,
την απόφαση του Συμβουλίου, της 20ής Δεκεμβρίου 2005, για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Ταϊλάνδης, σύμφωνα με το άρθρο XXVIII της ΓΣΔΕ 1994 σχετικά με την τροποποίηση των προβλεπόμενων παραχωρήσεων σε ό,τι αφορά το ρύζι, στον κοινοτικό κατάλογο CXL που προσαρτάται στη ΓΣΔΕ 1994 (2), και ιδίως το άρθρο 2,
Εκτιμώντας τα ακόλουθα:
(1)
Η απόφαση, της 20ής Δεκεμβρίου 2005, προβλέπει το άνοιγμα νέας ετήσιας συνολικής ποσόστωσης εισαγωγής 13 500 τόνων ημιλευκασμένου ή λευκασμένου ρυζιού που υπάγεται στον κωδικό 1006 30 με μηδενικό δασμό, καθώς και αύξηση σε 100 000 τόνους της συνολικής ετήσιας ποσόστωσης εισαγωγής θραυσμάτων ρυζιού που υπάγονται στον κωδικό 1006 40 00 που προβλέπεται στο άρθρο 1 παράγραφος 1 στοιχείο γ) του κανονισμού (ΕΚ) αριθ. 327/98 της Επιτροπής, της 10ης Φεβρουαρίου 1998, για το άνοιγμα και τον τρόπο διαχείρισης ορισμένων δασμολογικών ποσοστώσεων εισαγωγής ρυζιού και θραυσμάτων ρυζιού (3).
(2)
Ο κανονισμός (ΕΚ) αριθ. 1549/2004 της Επιτροπής (4) προβλέπει παρέκκλιση από τον κανονισμό (ΕΚ) αριθ. 1785/2003 σχετικά με το καθεστώς εισαγωγής ρυζιού και για καθορισμό ειδικών μεταβατικών κανόνων που έχουν εφαρμογή κατά τις εισαγωγές ρυζιού Basmati.
(3)
Για την καλύτερη διοικητική διαχείριση των ποσοστώσεων που προβλέπονται από τον κανονισμό (ΕΚ) αριθ. 327/98, πρέπει να αποδοθεί σε αυτές ένας ατομικός αύξων αριθμός.
(4)
Η απόφαση, της 20ής Δεκεμβρίου 2005, προβλέπει τις ιδιαίτερες λεπτομέρειες υπολογισμού του τελωνειακού δασμού που επιβάλλεται στις εισαγωγές στην Κοινότητα ημιλευκασμένου ή λευκασμένου ρυζιού που υπάγεται στον κωδικό ΣΟ 1006 30, μεταξύ της 1ης Σεπτεμβρίου 2005 και της 30ής Ιουνίου 2006. Πρέπει επομένως να ληφθούν τα αναγκαία μέτρα όσον αφορά τους τελωνειακούς δασμούς που επιβάλλονται στην εισαγωγή ημιλευκασμένου ή λευκασμένου ρυζιού που υπάγεται στον κωδικό ΣΟ 1006 30 για την προβλεπόμενη μεταβατική περίοδο.
(5)
Η απόφαση, της 20ής Δεκεμβρίου 2005, προβλέπει επιπλέον ότι ο δασμός που επιβάλλεται στις εισαγωγές θραυσμάτων ρυζιού που υπάγονται στον κωδικό 1006 40 00 ανέρχεται σε 65 ευρώ ανά τόνο.
(6)
Δεδομένου ότι η συμφωνία που εγκρίθηκε από την απόφαση, της 20ής Δεκεμβρίου 2005, εφαρμόζεται από την 1η Σεπτεμβρίου 2005, πρέπει να προβλεφθεί η εφαρμογή κατά την ίδια ημερομηνία των διατάξεων του παρόντος κανονισμού σχετικά με τους τελωνειακούς δασμούς που επιβάλλονται στην εισαγωγή ημιλευκασμένου ή λευκασμένου ρυζιού και θραυσμάτων ρυζιού. Ομοίως, πρέπει να προβλεφθεί η εφαρμογή από την 1η Ιανουαρίου 2006 νέων ποσοτήτων ποσόστωσης που προβλέπονται από τη συμφωνία με την Ταϊλάνδη, καθώς και να αυξηθούν αναλογικά οι ποσότητες της νέας συνολικής ποσόστωσης ημιλευκασμένου ή λευκασμένου ρυζιού και της νέας συνολικής ποσόστωσης θραυσμάτων ρυζιού, ούτως ώστε να ληφθούν υπόψη οι ποσότητες που αντιστοιχούν στην περίοδο που περιλαμβάνεται μεταξύ της 1ης Σεπτεμβρίου 2005 και της 31ης Δεκεμβρίου 2005.
(7)
Πρέπει συνεπώς να τροποποιηθούν οι κανονισμοί (ΕΚ) αριθ. 327/98 και (ΕΚ) αριθ. 1549/2004.
(8)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 327/98 τροποποιείται ως εξής:
1)
το άρθρο 1 αντικαθίσταται από το ακόλουθο κείμενο:
«Άρθρο 1
1. Κάθε έτος, την 1η Ιανουαρίου, ανοίγονται οι ακόλουθες ετήσιες συνολικές δασμολογικές ποσοστώσεις εισαγωγής που κατανέμονται ανά χώρα καταγωγής και κατά περιοδικά τμήματα, σύμφωνα με το παράρτημα IX:
α)
63 000 τόνοι λευκασμένου ή ημιλευκασμένου ρυζιού που υπάγεται στον κωδικό ΣΟ 1006 30, με μηδενικό δασμό·
β)
20 000 τόνοι αποφλοιωμένου ρυζιού που υπάγεται στον κωδικό ΣΟ 1006 20 με δασμό 88 ευρώ ανά τόνο·
γ)
100 000 τόνοι θραυσμάτων ρυζιού που υπάγονται στον κωδικό ΣΟ 1006 40 00, με μείωση 30,77 % του δασμού που ορίζεται στο άρθρο 1δ του κανονισμού (ΕΚ) αριθ. 1549/2004 της Επιτροπής (5)·
δ)
13 500 τόνοι λευκασμένου ή ημιλευκασμένου ρυζιού που υπάγεται στον κωδικό ΣΟ 1006 30, με μηδενικό δασμό.
2. Για το 2006, οι ποσοστώσεις που προβλέπονται στην παράγραφο 1, καθώς και τα σχετικά περιοδικά τμήματα, καθορίζονται σύμφωνα με το παράρτημα Χ.
2)
το άρθρο 2 τροποποιείται ως εξής:
α)
οι παράγραφοι 1, 2 και 2α καταργούνται·
β)
στην παράγραφο 3 δεύτερο εδάφιο, οι όροι «παράγραφος 1 στοιχείο γ)» αντικαθίστανται από τους όρους «άρθρο 1 παράγραφος 1 στοιχεία γ) και δ)»·
3)
Το άρθρο 3 τροποποιείται ως εξής:
α)
στο πρώτο εδάφιο, οι όροι «άρθρο 2» αντικαθίσταται από τους όρους «άρθρο 1 παράγραφος 1 στοιχεία α), β) και γ)»·
β)
στο τρίτο εδάφιο, οι όροι «στο άρθρο 2» αντικαθίστανται από τους όρους «στα άρθρα 1 και 2»·
4)
το άρθρο 4 τροποποιείται ως εξής:
α)
στην παράγραφο 2 πρώτη περίπτωση, οι όροι «άρθρο 1 παράγραφος 1 στοιχείο α)» αντικαθίστανται από τους όρους «άρθρο 1 παράγραφος 1 στοιχεία α) και δ)»·
β)
στην παράγραφο 4 προστίθεται το ακόλουθο στοιχείο δ):
«δ)
στην περίπτωση της ποσόστωσης που προβλέπεται στο άρθρο 1 παράγραφος 1 στοιχείο δ), μία από τις ενδείξεις που παρατίθενται στο παράρτημα VIII.»·
5)
στο άρθρο 5 παράγραφος 1, το πρώτο εδάφιο αντικαθίσταται από το ακόλουθο κείμενο:
«Εντός προθεσμίας δύο εργασίμων ημερών από την τελευταία ημέρα της προθεσμίας υποβολής των αιτήσεων για έκδοση πιστοποιητικών, τα κράτη μέλη κοινοποιούν στην Επιτροπή, με ηλεκτρονικό ταχυδρομείο και σύμφωνα με το παράρτημα III, τις ποσότητες για τις οποίες υπεβλήθησαν αιτήσεις πιστοποιητικών, αναλυόμενες ανά οκταψήφιο κωδικό ΣΟ και ανά αύξοντα αριθμό ποσόστωσης, προσδιορίζοντας τη χώρα καταγωγής, τον αριθμό του πιστοποιητικού που ζητήθηκε, καθώς και το όνομα και τη διεύθυνση του αιτούντος. Όταν απαιτείται πιστοποιητικό εξαγωγής, αναφέρεται επίσης ο αριθμός του εν λόγω πιστοποιητικού.»·
6)
στο άρθρο 8 πρώτο εδάφιο, η εισαγωγική φράση αντικαθίσταται από το ακόλουθο κείμενο:
«Οι αρμόδιοι οργανισμοί κοινοποιούν στην Επιτροπή με ηλεκτρονικό ταχυδρομείο και σύμφωνα με το παράρτημα ΙΙΙ τις ακόλουθες πληροφορίες:»·
7)
το παράρτημα ΙΙΙ αντικαθίσταται από το κείμενο που παρατίθεται στο παράρτημα I του παρόντος κανονισμού·
8)
το παράρτημα V αντικαθίσταται από το κείμενο που παρατίθεται στο παράρτημα II του παρόντος κανονισμού·
9)
το παράρτημα VII αντικαθίσταται από το κείμενο που παρατίθεται στο παράρτημα III του παρόντος κανονισμού·
10)
το κείμενο που παρατίθεται στο παράρτημα IV του παρόντος κανονισμού προστίθεται ως παραρτήματα VIII, IX και X.
Άρθρο 2
Ο κανονισμός (ΕΚ) αριθ. 1549/2004 τροποποιείται ως εξής:
1)
στο άρθρο 1α, οι όροι «αποφλοιωμένο ρύζι» αντικαθίστανται από τους όρους «ρύζι αποφλοιωμένο, ρύζι ημιλευκασμένο και ρύζι λευκασμένο»·
2)
το άρθρο 1β αντικαθίσταται από το ακόλουθο κείμενο:
«Άρθρο 1β
1. Κατά παρέκκλιση από το άρθρο 11 παράγραφος 2 του κανονισμού (ΕΚ) αριθ. 1785/2003, ο εισαγωγικός δασμός για το ημιλευκασμένο ή το λευκασμένο ρύζι που υπάγεται στον κωδικό ΣΟ 1006 30 καθορίζεται από την Επιτροπή, εντός προθεσμίας 10 ημερών μετά το τέλος της σχετικής περιόδου αναφοράς:
α)
σε 175 ευρώ ανά τόνο, στις ακόλουθες περιπτώσεις:
-
όταν διαπιστωθεί ότι οι εισαγωγές ημιλευκασμένου και λευκασμένου ρυζιού που πραγματοποιήθηκαν καθ’ όλη την προηγούμενη περίοδο εμπορίας υπερβαίνουν τους 387 743 τόνους,
-
όταν διαπιστωθεί ότι οι εισαγωγές ημιλευκασμένου και λευκασμένου ρυζιού που πραγματοποιήθηκαν κατά το πρώτο εξάμηνο της περιόδου εμπορίας υπερβαίνουν τους 182 239 τόνους·
β)
σε 145 ευρώ ανά τόνο, στις ακόλουθες περιπτώσεις:
-
όταν διαπιστωθεί ότι οι εισαγωγές ημιλευκασμένου και λευκασμένου ρυζιού που πραγματοποιήθηκαν καθ’ όλη την προηγούμενη περίοδο εμπορίας δεν υπερβαίνουν τους 387 743 τόνους,
-
όταν διαπιστωθεί ότι οι εισαγωγές ημιλευκασμένου και λευκασμένου ρυζιού που πραγματοποιήθηκαν κατά το πρώτο εξάμηνο της περιόδου εμπορίας δεν υπερβαίνουν τους 182 239 τόνους.
Η Επιτροπή δεν καθορίζει τον επιβαλλόμενο δασμό παρά μόνο εάν οι υπολογισμοί που πραγματοποιήθηκαν κατ' εφαρμογή της παρούσας παραγράφου οδηγούν σε τροποποίησή του. Έως τον καθορισμό του νέου επιβαλλόμενου δασμού εφαρμόζεται ο δασμός που καθορίστηκε προηγουμένως.
2. Για τον υπολογισμό των εισαγωγών που προβλέπονται στην παράγραφο 1, ελήφθησαν υπόψη οι ποσότητες για τις οποίες εκδόθηκαν πιστοποιητικά εισαγωγής για το ημιλευκασμένο ή το λευκασμένο ρύζι που υπάγεται στον κωδικό ΣΟ 1006 30, σύμφωνα με το άρθρο 10 παράγραφος 1 πρώτο εδάφιο του κανονισμού (ΕΚ) αριθ. 1785/2003 για την αντίστοιχη περίοδο αναφοράς.»
3)
Προστίθεται το ακόλουθο άρθρο 1δ:
«Άρθρο 1δ
Κατά παρέκκλιση από το άρθρο 11 παράγραφος 1 του κανονισμού (ΕΚ) αριθ. 1785/2003, ο εισαγωγικός δασμός για τα θραύσματα ρυζιού που υπάγονται στον κωδικό 1006 40 00 ανέρχεται σε 65 ευρώ ανά τόνο.»
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Το άρθρο 1 εφαρμόζεται από την 1η Ιανουαρίου 2006.
Το άρθρο 2 σημεία 2 και 3 εφαρμόζεται από την 1η Σεπτεμβρίου 2005. Ωστόσο, ο πρώτος καθορισμός των δασμών κατ’ εφαρμογή του άρθρου 1β του κανονισμού (ΕΚ) αριθ. 1549/2004, όπως τροποποιήθηκε από το άρθρο 2 σημείο 2 του παρόντος κανονισμού, πραγματοποιείται εντός προθεσμίας τριών ημερών από τη δημοσίευση του παρόντος κανονισμού.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Δεκεμβρίου 2005.

Labels: 3
17
15